open-index/open-wikipedia-markdown huggingface dataset:
जापानी साम्राज्य

**जापानको साम्राज्य**, जसलाई **जापानी साम्राज्य**, **शाही जापान**, वा केवल **जापान** पनि भनिन्छ, जापानी साम्राज्य थियो जुन सन् १८६८ मा मेइजी पुनर्स्थापनादेखि सन् १९४७ मा जापानको सुधारिएको संविधान लागु नभएसम्म अस्तित्वमा थियो। २९ अगस्ट १९१० देखि २ सेप्टेम्बर १९४५ सम्म, यसले नाइची (जापानी द्वीपसमूह र १९४३ पछिकाराफुतो) र गाइची (कोरिया, ताइवान, क्वान्तुङ, र १९४३ भन्दा पहिलेको काराफुतो) लाई प्रशासित गर्यो। दक्षिण सागर म्यान्डेट जापानी प्रशासन अन्तर्गत राष्ट्र सङ्घको नाममा एकल जापानी निर्भर क्षेत्र थियो। दोस्रो विश्वयुद्धको अन्तिम चरणमा, जापानले बाँकी एक्सिसको साथ पराजित भएपछि, औपचारिक जापानी आत्मसमर्पणको उपकरण विजयी मित्रराष्ट्रहरूको पोट्सड्याम घोषणाको अनुपालनमा जारी गरिएको थियो, र जापानी वास्तविक क्षेत्र पछि जापानी द्वीपसमूहलाई मात्र ढाक्न संकुचित भयो जुन आजको रूपमा छ।

दोस्रो चीन-जापानी युद्ध र प्रशान्त युद्धको समयमा साम्रज्यिकजापानी सशस्त्र सेनाले सुरुमा ठुलो मात्रामा सैन्य सफलता हासिल गर्यो। यद्यपि, १९४२ देखि, र विशेष गरी मिडवे एटोल र ग्वाडालकानलमा निर्णायक मित्र राष्ट्रहरूको प्रगति पछि, जापान संयुक्त राज्य अमेरिका विरुद्ध रक्षात्मक अडान लिन बाध्य भयो। अमेरिकी नेतृत्वको टापु-घुम्ने अभियानले त्यसपछिका तीन वर्षमा जापानको धेरै महासागरीय टापुहरूको सम्पत्ति गुमायो। अन्ततः, अमेरिकी सेनाले इवो जिमा र ओकिनावा टापु कब्जा गर्‍यो, जसले गर्दा जापानी मुख्यभूमि असुरक्षित र महत्त्वपूर्ण नौसेना रक्षा बल बिना नै रह्यो। अगस्ट १९४५ सम्ममा, मुख्य भूमि जापानमा मित्र राष्ट्रहरूको आक्रमणको योजना बनाइएको थियो, तर पश्चिमी मित्र राष्ट्रहरू र सोभियत सङ्घको प्रमुख सफलताको सामना गर्दै जापानले आत्मसमर्पण गरेपछि, हिरोसिमा र नागासाकीमा परमाणु बम विस्फोट र मन्चुरियामा सोभियत सङ्घको आक्रमण पछि, प्रशान्त युद्ध आधिकारिक रूपमा सेप्टेम्बर २, १९४५ मा समाप्त भयो, जसले गर्दा जापानमा मित्र राष्ट्रहरूको कब्जाको सुरुवात भयो।

## सन्दर्भ सामग्रीहरू

श्रेणी:एसियाका भूतपूर्व साम्राज्यहरू
अक्टोपस झरना

लमजुङ बेँसीसहर–चामे सडकमै सङ्लो पानी झर्झर गर्दै झरिरहेको छहरा छ। एक सय मिटरभन्दा बढी उचाइबाट झरेको पानी सडकमै खस्छ। छहरामा लहराउँदै झरेको पानीमा सूर्यको प्रकाशसँगै देखिने इन्द्रेणीले झनै सुन्दरता थपिदिन्छ। मर्स्याङ्दी गाउँपालिका–४ च्याम्चेमा रहेको त्यही सुन्दर अत्यन्त मनमोहक अक्टोपसको खुट्टाझैं झरेको अक्टोपस झरना पनि हो। बेँसीसहर-चामे सडकअन्तर्गत लमजुङ मर्स्याङ्दी गाउँपालिका–४ च्याम्चेस्थित अक्टोपस झरना । यस झरनाले अन्नपूर्ण पदमार्गमा आउने आन्तरिक तथा बाह्य पर्यटकलाई आकर्षण गर्ने गरेको छ ।
|300px|]]

## सन्दर्भ सामग्रीहरू
श्रेणी:नेपालका झरनाहरू
श्रेणी:लमजुङका पर्यटकीय स्थलहरू
किअर स्टार्मर

**किअर रोडनी स्टार्मर** (जन्म २ सेप्टेम्बर १९६२) एक बेलायती राजनीतिज्ञ र प्रधान वकील हुन् जसले ५ जुलाई २०२४ देखि संयुक्त अधिराज्यको प्रधानमन्त्री र सन् २०२० देखि लेबर पार्टीको नेताको रूपमा सेवा गरिरहेका छन्। उनी सन् २०१५ देखि होलबोर्न र सेन्ट पान्क्रासका सांसद थिए र यसअघि सन् २०२० देखि २०२४ सम्म विपक्षी दलको नेता र सन् २००८ देखि २०१३ सम्म सार्वजनिक अभियोजनका निर्देशक थिए।

## सन्दर्भ सामग्रीहरू 
## बाह्य कडीहरू 
* 
* 
* 

श्रेणी:जीवित मानिसहरू
श्रेणी:संयुक्त अधिराज्यका प्रधानमन्त्रीहरू
विपक्षी नेता

**विपक्षी नेता** परम्परागत रूपमा सरकारमा नभएको सबैभन्दा ठूलो राजनीतिक दलको नेतालाई गरिने सम्बोधन हो, जुन संसदीय प्रणाली सरकारको प्रयोग गर्ने देशहरूमा प्रचलित  छ। विपक्षी नेतालाई सामान्यतया वेस्टमिन्स्टर प्रणाली वैकल्पिक प्रधानमन्त्री, प्रधानमन्त्री, प्रथम मन्त्री, वा मुख्यमन्त्री रूपमा हेरिन्छ, तिनीहरू छाया क्याबिनेट वा विपक्षी फ्रन्ट बेन्च भनेर चिनिने प्रतिद्वन्द्वी वैकल्पिक सरकारको नेतृत्व गर्छन्। यही शब्दको प्रयोग उपराष्ट्रीय राज्य, प्रान्तीय र अन्य क्षेत्रीय र स्थानीय व्यवस्थापिकाहरूमा सरकार नभएको सबैभन्दा ठुलो राजनीतिक दल नेतालाई जनाउन पनि प्रयोग गरिन्छ।
## यो पनि हेर्नुहोस्
* संसदीय दलको नेता
* प्रमुख प्रतिपक्ष
श्रेणी:संसदीय व्यवस्था
भेरी कोरिडोर

**रा५७** वा भेरी कोरिडोर  नेपालको ३१७ किलोमिटर (१९७ माइल) राष्ट्रिय राजमार्ग हो जुन मध्य पहाडीबाट चीनको उत्तरी सीमानामा जान्छ। यो कर्णाली प्रदेशमा स्थित छ। भेरी करिडोरको अन्तिम खण्डको ठेक्का सन् २००७ मा नेपाली सेनालाई दिइएको थियो भने सन् २०१८ मा नेपाली सेनाले सम्पन्न गरेको थियो ।

## सन्दर्भ सामग्रीहरू
श्रेणी:नेपालका राजमार्गहरू
सभा–ब्रम्हदेव राजमार्ग

**रा१९** वा **सभा-ब्रम्हदेव राजमार्ग** (H19) महाकाली अञ्चलको सभा-ब्रम्हदेव जोड्ने राष्ट्रिय राजमार्ग हो। यो राजमार्गले नेपालको महेन्द्र राजमार्ग र मदन भण्डारी भित्री तराई राजमार्गलाई जोड्न मद्दत गर्नेछ । यो राजमार्ग १९ किलोमिटर सडकले सभा र ब्रम्हदेव जोड्छ। यो राजमार्ग अहिले महाकाली करिडोरमा गाभिएको छ ।

## यो पनि हेर्नुहोस्
* नेपालमा रेल यातायात
* नेपालको राष्ट्रिय जलमार्गहरूको सूची

## सन्दर्भ सामग्रीहरू
## बाह्य कडीहरू
श्रेणी:नेपालका राजमार्गहरू
श्रेणी:राष्ट्रिय गौरवका आयोजनाहरू
महाजात्रा

**महाजात्रा ** एक नेपाली हास्यप्रधान चलचित्र हो। षट्कोण आर्ट्सको ब्यानरमा निर्माण भएको यस चलचित्रका निर्देशक तथा लेखक प्रदीप भट्टराई हुन्। म्याक्स दिपेश खत्री, यज्ञेश्वर पौडेल र रवीन्द्रसिंह बानियाँद्वारा निर्मित यो चलचित्र २०७९ चैत ९ गते, प्रदर्शनमा आएको थियो। चलचित्रमा हरिवंश आचार्य, विपिन कार्की, रवीन्द्रसिंह बानियाँ, रवीन्द्र झा र वर्षा राउतको अभिनय रहेको छ। यो २०७६ मा प्रदर्शनमा आएको चलचित्र जात्रै जात्राको उत्तरकथा हो। यो चलचित्र चालिस देशहरूमा प्रदर्शन गरिएको थियो।

## पात्रहरू 
* हरिवंश आचार्य पुण्यप्रसादको रूपमा
* विपिन कार्की फणिन्द्र तिम्सिना
* रवीन्द्रसिंह बानियाँ जोयसको रूपमा
* रवीन्द्र झा मुन्नाको रूपमा
* वर्षा राउत सम्पदाको रूपमा
* राजाराम पौडेल
* अर्जुनजङ्ग शाही
* शिशिर वाङ्देल
* मोहन निरौला
* पुष्कर गुरुङ
* प्रकाश घिमिरे
* गौमाया गुरुङ
* दिव्य देव भाइरल इन्स्पेक्टर खत्रीको रूपमा
* रजनी गुरुङ
* सुमन कार्की
 
## गीतहरू 
२०८० माघ १
आशिष अविरल र अस्मिता अधिकारीको आवाजमा रहेको पहिलो गीत 'हाम्रो जोडी' २०८० माघ १ मा सार्वजनिक भएको थियो। गीतको शब्द एकनारायण भण्डारीले लेखेका हुन्। दोस्रो गीत *साथी*, २०८० चैत १४ मा कालीप्रसाद बास्कोटाको स्वर र सङ्गीतमा सार्वजनिक भएको थियो। गीतको शब्द हर्क साउदले लेखेका थिए।

## प्रतिक्रिया 
### बक्स अफिस
यो चलचित्रले पहिलो हप्तामा ६.२४ करोडको व्यापार गरेको थियो जसले गर्दा यो नेपाली चलचित्र उद्योगमा एक प्रमुख सुपरहिट चलचित्र बनेको थियो। यस चलचित्रले प्रदर्शनको पहिलो १० दिनमा नेपालमा ८.०८ करोड र विदेशमा ५ करोडको व्यापार गरेको थियो। यस चलचित्रले प्रदर्शनको तेस्रो हप्ताको अन्त्यसम्ममा विश्वव्यापी रूपमा २३.१ करोड कमाएको थियो जसमा नेपालबाट १४.१ करोड र विदेशबाट लगभग ९ करोड समावेश छ। यस चलचित्रले चार हप्ताको अन्त्यमा नेपालबाट १५.९० करोड र विदेशबाट १०.७५ करोड कमाएर कुल २६.६५ करोड कमाएको थियो। यसको सफल ५१ दिनको दौडपछि, चलचित्रले नेपालमा १६.०८ करोड र विदेशबाट ११ करोड सङ्कलन गर्न सफल भएको थियो जसले यसलाई २०८० को सबैभन्दा बढी कमाई गर्ने नेपाली चलचित्र, विदेशमा सबैभन्दा बढी कमाई गर्ने नेपाली चलचित्र र अहिलेसम्मकै सबैभन्दा धेरै कमाई गर्ने नेपाली चलचित्रहरूमध्ये एक बनाएको थियो।

### समालोचना 
चलचित्रले समीक्षकहरूबाट मिश्रित प्रतिक्रिया प्राप्त गरेको थियो।

## सन्दर्भ सामग्रीहरू 
## बाह्य कडीहरू 
* 

श्रेणी:नेपाली उत्तरकथा चलचित्रहरू
श्रेणी:नेपाली भाषाका चलचित्रहरू
श्रेणी:२०२० को दशकका नेपाली भाषाका चलचित्रहरू
श्रेणी:सन् २०२४ का चलचित्रहरू
मौना केया

**मौना केया**  हवाई टापुमा अवस्थित एक निष्क्रिय ढाल ज्वालामुखी हो जसको शिखरविन्दु समुद्र सतहबाट ४,२०७.३ मिटर (१३,८०३ फिट) अग्लो रहेको छ। यो हवाईको सबैभन्दा अग्लो विन्दु र विश्वको सबैभन्दा ठूलो उष्णकटिबन्धीय टापु न्यु गिनीपछि दोस्रो उच्चतम उच्च विन्दु भएको टापु हो। यसको शिखरविन्दु मौना लोआभन्दा ३८ मिटर (१२५ फिट) अग्लो छ। यस टापुको पानीमुनी दबेको र सतहबाट माथिको भागलाई जोड्दा सगरमाथाको उचाई ८,८४८.८६ मिटर (२९,०३२ फिट) भन्दा बढी रहेकाले केही अधिकारीहरूले मौना केआलाई यसको पानीमुनिको आधारबाट संसारको सबैभन्दा अग्लो हिमालको सङ्ज्ञा दिएका छन्। समुद्रको भित्री भागदेखि यसको उच्च शिखरसम्म संसारकै सबैभन्दा अग्लो पहाड मौना केआ लामो समयदेखि एक निष्क्रिय ज्वालामुखी हो। मौना केयाको आधा भन्दा बढी भाग प्रशान्त महासागर भित्र छ। यो पहाडको लगभग ६,००० मिटर भाग समुद्र सतह भन्दा तल छ भने ४,२०५ मिटर अग्लो भाग समुद्री सतह भन्दा माथि छ। मौका केया पछि हवाईमा सक्रिय ज्वालामुखी मौना लोआ पृथ्वीको सबैभन्दा ठूलो दोस्रो पहाड हो जसको समुद्री सतहभन्दा तलदेखि उच्चविन्दुसम्मको उचाइ ९,००० मिटर भन्दा बढी छ।

## सन्दर्भ सामग्रीहरू
राष्ट्रिय प्राकृतिक स्रोत तथा वित्त आयोग, नेपाल

**राष्‍ट्रिय प्राकृतिक स्रोत तथा वित्त आयोग** नेपालमा सङ्घीय शासन प्रणाली अवलम्बन गरिएसँगै तीन तहका सरकारहरुबीच गरिएको राज्यशक्तिको बाँडफाँटलाई वास्तविक अर्थमा कार्यान्वयन गर्नका लागि देशमा उपलब्ध प्राकृतिक एवम् वित्तीय स्रोतहरूको न्यायोचित वितरण सुनिश्‍चित गर्न नेपालको संविधानमा व्यवस्था गरिएको संवैधानिक अंग हो।

## गठन 
नेपालको संविधानको धारा २५० को उपधारा (१) मा भएको राष्ट्रिय प्राकृतिक स्रोत तथा वित्त आयोगको गठनसम्बन्धी व्यवस्था अनुसार आयोगमा अध्यक्ष र अन्य चारजना सदस्यहरू रहने प्रावधान छ । संवैधानिक परिषद्को सिफारिसमा यस आयोगका अध्यक्ष र सदस्यको नियुक्ति राष्‍ट्रपतिबाट हुने गर्दछ। आयोगका अध्यक्ष र सदस्यहरुको पदावधि नियुक्ति भएको मितिले छ वर्षको हुने प्रावधान रहेको छ।

## काम, कर्तव्य र अधिकार 
### संविधान बमोजिम 
नेपालको संविधानको भाग २६ को धारा २५१ मा  राष्ट्रिय प्राकृतिक स्रोत तथा वित्त आयोगको काम, कर्तव्य र अधिकार देहायबमोजिम तोकिएका छन्:

# प्रदेश कानुन बमोजिम प्रदेशले स्थानीय तहलाई दिने वित्तीय समानीकरण अनुदान सम्बन्धमा प्रदेशलाई सिफारिस गर्ने,
# प्रदेश कानुन बमोजिम प्रदशले स्थानीय तहलाई प्रदान गर्ने सशर्त अनुदानको आधार तयार गरी प्रदेशलाई सिफारिस गर्ने,
# नेपाल सरकार, प्रदेश वा स्थानीय तहबीच राजस्वको बाँडफाँट सम्बन्धमा उठेको विवाद समाधन गर्न आवश्यक सहजीकरण र सहयोग गर्ने,
# नेपाल सरकारले प्रदेश तथा स्थानीय तहलाई दिने अनुदान सम्बन्धमा नेपाल सरकारलाई सुझाव दिने,
# नेपाल सरकार तथा प्रदेशले राजस्व बाँडफाँटका सम्बन्धमा कुने सुझाव माग गरेमा आवश्यक सुझाव दिने,
# नेपाल सरकार, प्रदेश तथा स्थानीय तहले लगाउने करका सम्बन्धमा नेपाल सरकार, प्रदेश वा स्थानीय तहले सुझाव माग गरेमा आवश्यक सुझाव दिने,
# प्राकृतिक स्रोतको संरक्षण र उपयोगका विषयमा नेपाल सरकार, प्रदेश तथा स्थानीय तहलाई आवश्यक सुझाव दिने।

## अध्यक्षहरू 
## यो पनि हेर्नुहोस्
## सन्दर्भ सामग्रीहरू
श्रेणी:नेपालका सरकारी निकायहरू
श्रेणी:नेपालका संवैधानिक अङ्गहरु
प्रदीप भट्टराई

**प्रदीप भट्टराई** एक नेपाली पटकथा लेखक तथा चलचित्र निर्देशक हुन्। उनले वि.सं २०७३ मा, प्रदर्शनमा आएको चलचित्र 'जात्रा'बाट निर्देशनमा पाइला टेकेका थिए। षट्कोण आर्टस्को ब्यानरमा सिङ्गे लामा र यादव पौडेलले निर्माण गरेको यो चलचित्र हास्यप्रधान चलचित्र हो। यो चलचित्र व्यावसायिक रूपमा सफल भएको थियो। उनी व्यावसायिक जीवनको सुरुदेखि नै प्रख्यात नेपाली हास्य कलाकार महजोडीसँग जोडिएका छन्।
## निर्देशित चलचित्रहरू 
**कुञ्जी**

## पुरस्कारहरू 
## सन्दर्भ सामग्रीहरू 
## बाह्य कडीहरू 
*
श्रेणी:जीवित मानिसहरू
श्रेणी:नेपाली चलचित्र निर्देशकहरू
रेसुङ्गा विमानस्थल

**रेसुङ्गा विमानस्थल** नेपालको लुम्बिनी प्रदेश,गुल्मी जिल्लाको रेसुङ्गामा रहेको आन्तरिक विमानस्थल हो।

## इतिहास 
विमानस्थलको निर्माण पहिलो पटक २०६२ मा सुरु भयो। २०७५ जेठमा धावनमार्ग कालोपत्र नगरेको बावजुद तारा वायुसेवाले पहिलो परीक्षण उडान गरेको थियो। २०७९ पुषमा तारा वायुसेवा द्वारा एक प्रमाणीकरण उडान सञ्चालन गरिएको थियो। २०८० को वैशाख महिनामा नेपाल वायुसेवाले विमानस्थलबाट नियमित उडान सुरु गरेको थियो ।

## विमानसेवा र गन्तव्यहरू 
श्रेणी:नेपालका विमानस्थलहरू
केन्द्रीय तिब्बती

**केन्द्रीय तिब्बती**, जसलाई **डबस**, **उ** वा **उ-साङ** पनि भनिन्छ, सबैभन्दा व्यापक रूपमा बोलिने तिब्बती भाषा हो र मानक तिब्बतीको आधार हो।

## विविधता 
ल्हासाका अतिरिक्त धेरै पारस्परिक रूपले समझदार केन्द्रीय तिब्बती भाषाहरू छन्, सीमा र नेपालमा विशेष विविधताका साथ:लिमी (लिमिरोङ), मुगुम, डोल्पो (डोल्पा), मुस्ताङ (लोवा, लोका), हुम्ला, नुब्री, ल्होमी, धरोगपाई गोला, वालुङ्चुङ गोला (वालुङ्गे/हालुङ्गे), सेकु

बासुम (सबै भन्दा फरक, संभवतः एक अलग भाषा)

## यो पनि हेर्नुहोस् 
* ल्हासा तिब्बती
* लद्दाखी भाषा
* बाल्टी भाषा
* उचाङ

## सन्दर्भ सामग्रीहरू
श्रेणी:चीनमा बोलिने भाषाहरू
श्रेणी:नेपालमा बोलिने भाषाहरू
श्रेणी:तिब्बतमा बोलिने भाषाहरू
श्रेणी:सम्भोट लिपिमा लेखिने भाषाहरू
पासाङ ल्हामु राजमार्ग

पासाङ ल्हामु राजमार्ग वा राष्ट्रिय राजमार्ग १८ (NH18) बागमती प्रदेशमा अवस्थित नेपालको ६५ किलोमिटर (४० माइल) राष्ट्रिय राजमार्ग हो यसलाई रसुवा जिल्लाको त्रिशूली करिडोर (NH42) को वैकल्पिक मार्ग मान्न सकिन्छ।
राजमार्ग बागमती प्रदेशका तीन जिल्ला भएर जान्छ; काठमाडौं जिल्ला, नुवाकोट जिल्ला र रसुवा जिल्ला। राजमार्ग बालाजु (काठमाडौं) माछापोखरी नजिकैबाट सुरु हुन्छ र काठमाडौँ चक्रपथ (NH39) बाट छुटेर नागार्जुन हुँदै ठूलो खोला (काठमाडौं-नुवाकोट सीमा) सम्म जान्छ। राजमार्ग त्यसपछि ककनी गाउँपालिका र बेलकोटगढी नगरपालिका हुँदै पिपल्टार (विदुर नगरपालिका) मा NH42 मा छेउछ। बेत्रावती (नुवाकोट-रसुवा सिमाना) नजिकै रसुवा जिल्लाको उत्तरगया गाउँपालिकाको NH42 बाट राजमार्ग खण्ड। राजमार्गले त्रिशूली नदी र त्रिशूली करिडोर (NH42) को समानान्तरमा पन्ध्र देखि बीस किलोमिटरको दूरी बनाएको छ। राजमार्ग कालिका गाउँपालिकाको खसरा र गोसाइकुण्ड गाउँपालिकाको धुन्चे हुँदै जान्छ । राजमार्ग NH42 मा विलय स्याफ्रुबेसीमा समाप्त हुन्छ।
फिडर रोड  लाई NH18 मा अपग्रेड गरिएको थियो।

## यो पनि हेर्नुहोस्
* भरतपुर बाइपास रोड
राज्य‍

**‍‍अर्थ**

राज्यको अर्थ सन्दर्भ अनुसार भिन्दा भिन्दै हुन्छ।

१. कुनै एक देशको **शासन संचालन गर्ने प्रणालीगत एक समग्र गठन**को रूपमा

जस्तै, नेपाल एक संघीय लोकतान्त्रिक गणतन्त्रात्मक शासन प्रणाली अवलम्वन गर्ने **एउटा सिंगो मुलुक अर्थात सिंगो देश अर्थात सिंगो राज्य** हो।
त्यस्तै, अमेरिका एक लोकतान्त्रिक र स्वतन्त्रतात्मक शासन प्रणाली अवलम्वन गर्ने **एउटा सिंगो मुलुक अर्थात सिंगो देश अर्थात सिंगो राज्य** हो।
यस अर्थमा **राज्य (State)**लाई **शासन वा शासन संचालन गर्ने प्रणालीगत एक समग्र संगठन**को रूपमा लिन सकिन्छ।

२. कुनै एक देशको **राजनैतिक प्रशासनिक एकाई**को रूपमा

जस्तै, **संघीय लोकतान्त्रिक गणतन्त्र नेपाल** **७ वटा प्रदेश (Provinces)हरूको** एउटा **देश** हो।
त्यस्तै **संयुक्त राज्य अमेरिका** **५० वटा राज्य (States)हरूको** एउटा **देश** हो।
यस अर्थमा **राज्य (State)**लाई कुनै एउटा देशभित्रको प्रदेश अर्थात प्रान्त (Province) वा राज्य (State) जस्ता **राजनैतिक प्रशासनिक एकाई**को रूपमा लिन सकिन्छ।

## **अवधारणा** 
राज्य  भन्नाले त्यो संगठन हो जसभित्र देश हुन्छ, भूगोल हुन्छ, समाज, नागरिक, सार्वभौमिकता र सरकार हुन्छ। कुनै पनि सार्वभौम देशमा राज्य व्यवस्थाको स्थापना गरिएको हुन्छ। राज्य व्यवस्थाको उद्देश्य देश र नागरिकहरूको सुरक्षा गर्नु तथा सामाजिक र आर्थिक विकास गर्नु रहेको हुन्छ जसलाई राज्य व्यवस्था संचालन विधि अर्थात सरल अर्थमा शासन प्रणाली पनि भनिन्छ। हरेक देशले संविधानमा नै राज्य व्यवस्था कसरी संचालन गर्ने अर्थात देशको शासन प्रणाली कसरी संचालन गर्ने भन्ने संवैधानिक व्यवस्था गरेको हुन्छ। यसका लागि राज्यले विधि,-विधान, नीति-नियम, ऐन-कानून निर्माण गरी कार्यान्वयन गरेका हुन्छन्। जसमा राज्यका विविध संगठनहरू क्रियाशील रहन्छन्। त्यस्ता संगठनहरूमा कार्यकारी अंगका रूपमा सरकार एवं उसका मातहतका कार्यकारी निकायहरू, न्यायप्रणाली संचालनमा अदालत एवं न्यायिक निकायहरू र व्यवस्थापिका (जनप्रतिनिधि अर्थात सांसद सदन) संगठन रहेका हुन्छन्।

## **राज्य संरचनाका तत्वहरू** 
कुनै पनि संरचनाका आधारभुत तत्वहरू हुन्छन्। राज्य संरचनाका पनि आधारभूत तत्वहरू छन्। ती तत्वहरू भूगोल, नागरिक, सरकार र समप्रभुता हुन। यस अर्थमा भौगोलिक क्षेत्र, जनसंख्या, सरकार र सार्वभौमिकता नै राज्य संरचनाका तत्व हुन्।

### **भूगोल** 
### ** नागरिक** 
### **सरकार** 
### ** सार्वभौमिकता** 
विश्व इतिहासमा शासकहरूको स्वार्थमा राज्यलाई निरकंश ढंगले संचालन गरेको पनि पाईएको छ।

वर्तमान समयमा सुशासन भएका देशहरूमा राज्य संचालनको उद्देश्य भनेको देशको विकास र समृदि्ध रहेको पाइन्छ। यसका लागि राज्यले मुलत तीन वटा प्रमूख अंगहरूको व्यवस्था र विकास गरेको पाईन्छ। राज्यका ती **प्रमूख अंगहरू कार्यपालिका, व्यवस्थापिका र न्यायपालिका** हुन्।

### **कार्यपालिका** 
### **व्यवस्थापिका** 
### **न्यायपालिका** 
## **राज्यका उद्देश्य र दायित्व** 
वर्तमान समयमा राज्यका कृयाकलापहरूको **उद्देश्य** देश र नागरिकका हित र समृद्धिका लागि **अविचछिन्न रुपमा उत्तरदायी** हुन्छन्। जसको उल्लेख यसरी गरिएको पाइन्छः-
  सुरक्षा
  सुशासन
  विधिको शासन (कानूनी राज्य)
  समृद्धिको पुर्वाधार
  मानव श्रोत र संशाधनको व्यवस्थापन र उचित उपयोग
  सुशासनमा नागरिक सहभागिता
  समृद्धिको लागि सार्वजनिक वित्तीय अर्थव्यवस्था
  देश र नागरिकको जनधनको व्यवस्थापन
  राष्ट्रिय विपद व्यवस्थापन
  समृद्धिका लागि अर्थ बजारको व्यवस्थापन

## **सामाग्री**
छक्का पन्जा ४

**छक्का पञ्जा ४** एक नेपाली हास्यप्रधान चलचित्र हो। यसलाई दीपकराज गिरी लेखन र हेमराज बिसीले निर्देशन गरेका थिए। यो 'छक्का पन्जा' शृङ्खला यो चौथो तथा पछिल्लो चलचित्र हो। आमा सरस्वती मुभिज र आइएमई प्रेजेन्टको ब्यानरमा दीपेन्द्र खनियाँ, केशव न्यौपाने, केदार घिमिरे र निर्मल शर्माले निर्माण गरेको यो चलचित्र २०७९ फागुन १९ मा अर्को नेपाली चलचित्र 'छड्के २' सँगै प्रदर्शनमा आएको थियो। चलचित्रले सफल सुरुवात गरेको थियो र प्रदर्शनको पहिलो दुई दिनमै ३ करोडको हाराहारीमा कमाई गरेको थियो। चलचित्रमा दीपकराज गिरी, वेनिशा हमाल, केदार घिमिरे, नीर शाह, निर्मल शर्मा, बुद्धि तामाङ, दीपाश्री निरौला र राज आचार्यको मुख्य भूमिका रहेको छ।  यो चलचित्र नेपालमा देशव्यापी रूपमा र अन्य देशहरुमा ५०० भन्दा बढी पर्दामा सार्वजनिक भएको थियो।

## कथावस्तु 
निर्भय सिंह (नीर शाह) हाल नेपालको सबैभन्दा प्रभावशाली राजनीतिक दलको प्रमुख हुन्छन् भने उनका छोरा डिक विजय (दीपकराज गिरी) आपराधिक गतिविधिमा संलग्न रहन्छन्। जब राजनीतिक चुनाव हुन गइरहेको हुन्छ, तब निर्भय पक्षाघात हुन्छ र डिक विजयले अध्यक्षको रूपमा नियन्त्रण लिन्छन्।

## पात्रहरू 
* दीपकराज गिरी राजाको रूपमा 
* बेनिशा हमाल
* केदार घिमिरे माग्ने बुढाको रूपमा 
* नीर शाह
* बुद्धि तामाङ बुद्धिको रूपमा 
* निर्मल शर्मा
* राज आचार्य 
* दीपाश्री निरौला
* मलिना जोशी
* बेदना राई
* सुस्मा निरौला 
* सविन बास्तोला
* लूनिभा तुलाधर
* प्रेम पाण्डे 

## गीत
चलचित्रको पहिलो गीत, *दर्शन सलाम* २०७९ माघ १६ मा, सार्वजनिक गरिएको थियो। दोस्रो गीत, *सिरुपाते जुङ्गामा* २०७९ फागुन २ मा, सार्वजनिक गरिएको थियो। चलचित्र विकास बोर्डका अनुसार छक्का पन्जा ४ ले नेपालमा करिब १७.५३ करोडको कमाई गरेको थियो, जसले गर्दा यो वर्षको सबैभन्दा बढी कमाई गर्ने नेपाली चलचित्र बनेको थियो।

## सन्दर्भ सामग्रीहरू 
## बाह्य कडीहरू 
* 

श्रेणी:नेपाली भाषाका चलचित्रहरू
श्रेणी:नेपाली उत्तरकथा चलचित्रहरू
राष्ट्रिय राजमार्ग प्रणाली (नेपाल)

**राष्ट्रिय राजमार्ग प्रणाली** नेपालको मुख्य सडकहरूको समूह हो।  पूर्वदेखि पश्चिम र उत्तरदेखि दक्षिण जोड्ने कुनै पनि राजमार्ग वा सडकलाई नेपालको राष्ट्रिय राजमार्ग मानिन्छ। 

राष्ट्रिय राजमार्गहरू भौतिक पूर्वाधार तथा यातायात मन्त्रालय अन्तर्गत रहेको सडक विभागले सञ्चालन गर्दै आएको छ ।

राष्ट्रिय राजमार्ग २०२०/२१ (SNH-2020/21) को तथ्याङ्क अनुसार नेपालमा ८० राष्ट्रिय राजमार्गहरू छन् जसको कुल लम्बाइ १११७८.९२किलोमिटर रहेको छ।

## सन्दर्भ सामग्रीहरू
प्रतिपक्ष दलको नेता (नेपाल)

**विपक्षी दलको नेता** नेपालको सङ्घीय संसद तल्लो सदनमा आधिकारिक विपक्षी दलको नेतृत्व गर्ने  प्रतिनिधि सभा निर्वाचित सदस्य हुन्, जसले गर्दछन्। विपक्षी दलका नेता भनेको सदनमा सबैभन्दा धेरै सिट भएको तर सरकार नभएको राजनीतिक दलको संसदीय दलको नेता हो। सन् २०२४ जुलाई मा सत्ताबाट बाहिरिए यता  यस पदमा पुष्पकमल दाहाल छन्।

प्रधान न्यायाधीश र संवैधानिक निकायका प्रमुख र पदाधिकारीहरूको नियुक्तिको सिफारिस गर्न संविधानको धारा २८४ मा संवैधानिक परिषद्को व्यवस्था अनुसार विपक्षी दलको नेता संवैधानिक परिषद्का सदस्य रहने व्यवस्था छ। 

## सूची 
|पुष्पकमल दाहाल
| bgcolor="" |
|नेकपा (माओवादी केन्द्र)
|11 फेब्रुअरी 2014
|11 अक्टोबर 2015
| bgcolor="" |
|सुशील कोइराला
| rowspan="3" |दोस्रो संविधान सभा
|-
| style="text-align:center" |9
|133x133पिक्सेल
|सुशील कोइराला
| bgcolor="" rowspan="2" |
| rowspan="2'" |नेपाली काँग्रेस
|11 अक्टोबर 2015
|9 फरवरी 2016
| bgcolor="" rowspan="2" |
| rowspan="2" |केपी शर्मा ओली
|-
| style="text-align:center" |
|134x134पिक्सेल
|शेरबहादुर देउबा
|मार्च 2016 
|4 अगस्त 2016
|-
| rowspan="2" style="text-align:center" |10
| rowspan="2" |129x129पिक्सेल
| rowspan="2" |केपी शर्मा ओली
| bgcolor="" rowspan="2" |
| rowspan="2" |नेकपा (एमाले)
| rowspan="2" |4 अगस्त 2016
| rowspan="2" |15 फेब्रुअरी 2018
| bgcolor="" |
|पुष्पकमल दहल
| rowspan="2" |व्यवस्थापिका संसद
|-
| bgcolor="" |
|शेरबहादुर देउबा
|-
| style="text-align:center" |
|134x134पिक्सेल
|शेरबहादुर देउबा
| bgcolor="" |
|नेपाली काँग्रेस
|15 फेब्रुअरी 2018
|13 जुलाई 2021
| bgcolor="" |
|केपी शर्मा ओली
| rowspan="2" |पहिलो सङ्घीय संसद
|-
| style="text-align:center" |
|129x129पिक्सेल
|केपी शर्मा ओली
| bgcolor="" |
|नेकपा (एमाले)
|13 जुलाई 2021
|26 डिसेम्बर 2022
| bgcolor="" |
|शेरबहादुर देउबा
|-
| style="text-align:center" |
|134x134पिक्सेल
|शेरबहादुर देउबा
| bgcolor="" |
|नेपाली काँग्रेस
|26 डिसेम्बर 2022
|27 फरवरी 2023
| bgcolor="" rowspan="3" |
| rowspan="3" |पुष्पकमल दाहाल
| rowspan="4" |दोस्रो सङ्घीय संसद
|-
| style="text-align:center" |
|129x129पिक्सेल
|केपी शर्मा ओली
| bgcolor="" |
|नेकपा (एमाले)
|27 फरवरी 2023
|4 मार्च 2024
|-
| style="text-align:center" |
|134x134पिक्सेल
|शेरबहादुर देउबा
| bgcolor="" |
|नेपाली काँग्रेस
|4 मार्च 2024
|14 जुलाई 2024
|-
| style="text-align:center" |
|126x126पिक्सेल
|पुष्पकमल दाहाल
| bgcolor="" |
|नेकपा (माओवादी केन्द्र)
|14 जुलाई 2024
|विद्यमान
| bgcolor="" |
|केपी शर्मा ओली
|}

## सन्दर्भ सामग्रीहरू
श्रेणी:नेपालको सङ्घीय संसद
श्रेणी:नेपालको इतिहास (२०६५–हाल)
श्रेणी:नेपाल सरकार
श्रेणी:संसदीय व्यवस्था
श्रेणी:नेपालको इतिहास (२००७–२०६५)
दामासाही

**दामासाही** साहुहरूको ऋण तिर्न नसक्ने व्यक्ति वा अन्य संस्थाहरूले केही वा सबै ऋणहरूबाट राहत लिन सक्ने एक कानुनी प्रक्रियाको माध्यम हो। धेरैजसो क्षेत्राधिकारहरूमा, **दामासाही** अदालतको आदेश द्वारा लगाइन्छ जुन प्रायः ऋणदाताद्वारा सुरु गरिएको हुन्छ।

## ठगी 
दामासाही धोखाधडी एक सेफद -कलर अपराध हो जसमा सामान्यतया दिवालियापन कार्यवाही लिक्विडेसन बच्न ऋणीद्वारा सम्पत्ति लुकाउने काम समावेश छ। यसमा गलत जानकारी दर्ता गर्ने, विभिन्न क्षेत्राधिकारमा धेरै फाइल गर्ने, घुसखोरी र अन्य कार्यहरू समावेश हुन सक्छन्।

## देश अनुसार 
### अष्ट्रेलिया 
अस्ट्रेलियामा, दामासाही एक स्थिति हो जुन व्यक्तिहरूमा लागू हुन्छ र फेडरल ब्यान्करप्सी याक्ट  १९६६ अनुसार कारबाही हुन्छ । कम्पनीहरू दामासाही हुँदैनन् तर तर **लिक्विडेसन** ( परिसमापन वा प्रशासन) जान्छन्, जुन फेडरल कोर्पोरेसन कानुन २००१ अनुसार हुन्छ । 

यदि एक व्यक्ति दामासाहीमा पर्‍यो भने  भने, तब एक लेनदारले फेडरल सर्किट कोर्ट वा फेडरल कोर्टमा जफत आदेश लागि आवेदन दिन सक्छ। दामासाहीका कार्यहरू कानूनमा परिभाषित छन्, र दिवालियापन सूचनाको पालना गर्न असफलता समावेश गर्दछ। 

### भारत 
भारतको संसद ले ले मई २०१६ को पहिलो हप्तामा इन्सल्भेन्सी एन्ड ब्याङ्करप्सी कोड २०१६ (नयाँ संहिता ) पारित गर्यो।   

### संयुक्त अरब इमिरेट्स 
संयुक्त अरब इमिरेट्स दामासाही  कानून २९ डिसेम्बर २०१६ मा लागू भयो, र दामासाही प्रक्रियाहरू कारबाहीको लागी एकल कानून सिर्जना गरियो। त्यहाँ दुई अदालत प्रक्रियाहरू छन्ः पहिलो, एक कम्पनीको लागि एक प्रक्रिया जुन अझै दामासाही  छैन, एक सुरक्षात्मक संरचनाको रूपमा चिनिन्छ, र दोस्रो, एक औपचारिक दिवालियापन जुन उद्धार प्रक्रियामा विभाजित हुन्छ (सुरक्षात्मक संरचना वा लिक्विडेसन को समान।

कम्पनीका सञ्चालकहरू यसको ऋणका लागि व्यक्तिगत रूपमा उत्तरदायी हुन सक्छन्।

दामासाही कानून सरकारी निकायहरूमा वा दुबई अन्तर्राष्ट्रिय वित्तीय केन्द्र वा अबु धाबी ग्लोबल मार्केट जस्ता स्वतन्त्र क्षेत्रहरूमा व्यापार गर्ने कम्पनीहरूमा लागू हुँदैन, जसको आफ्नै दामासाही कानुनहरू छन्।

### बेलायत 
युनाइटेड किंगडममा दामासाही (कडा कानुनी अर्थमा) केवल व्यक्तिहरू (एकल मालिक) र साझेदारी सहितसँग सम्बन्धित छ  । कम्पनीहरू र अन्य निगमहरू विभिन्न नामको कानुनी दिवालियापन प्रक्रियाहरूमा प्रवेश गर्छन्ः परिसमापन र प्रशासन (प्रशासन आदेश र प्रशासनिक प्राप्ति) । यद्यपि, 'दिवालियापन' शब्द प्रायः मिडियामा र सामान्य कुराकानीमा कम्पनीहरूलाई सन्दर्भ गर्दा प्रयोग गरिन्छ। स्कटल्याण्डमा दिवालियापनलाई जफत भनिन्छ। स्कटल्याण्डमा दिवालियापनका लागि आवेदन दिन, एक व्यक्तिसँग £ 1,500 भन्दा बढी ऋण हुनुपर्छ।

### संयुक्त राज्य अमेरिका 
## सन्दर्भ सामग्रीहरू
श्रेणी:ऋण
जिल्यान्डिया

(माथिल्लो बायाँ), फिजी वा भानुअटुको (माथिल्लो केन्द्र) विपरीत, न्युजिल्यान्डको उत्तर-उत्तरपूर्व र दक्षिण-पश्चिममा फैलिएको ढलानहरूलाई जिल्यान्डिया महाद्वीपीय भू-भागको मानिएको छैन। ]]

** जिल्यानडिया** एक जलमग्न महाद्वीपीय भू-भाग हो जसलाई *न्युजिल्यान्ड महाद्वीप* वा *तस्मान्टिस* पनि भनिन्छ।  लगभग ८.५ देखि १३ करोड वर्ष पहिले जिल्यान्डिया र अस्ट्रेलिया महाद्वीपहरू अन्टार्कटिकाबाट छुट्टिएपछि यो महाद्वीप लगभग ६–८.५ करोड वर्ष पहिले अस्ट्रेलियाली महाद्वीपबाट छुट्टिएर बिस्तारै डुब्दै गएको थियो। यो महाद्वीप सम्भवतः २ करोड ३० लाख वर्ष पहिले पूर्ण रूपमा जलमग्न हुँदा आज महाद्वीपको विशाल भाग (९३%) प्रशान्त महासागरमा डुबेको छ। हालको परिभाषा अनुसार यो विश्वको सबैभन्दा ठूलो महाद्वीपीय भू-भाग वा सुक्ष्ममहाद्वीप हो, जसको क्षेत्रफल लगभग ४,९२०,००० वर्ग किलोमिटर छ। यसको क्षेत्रफल दोस्रो ठूलो सुक्ष्ममहाद्वीप आकारभन्दा दोब्बरले र अस्ट्रेलिया आकारको आधाभन्दा बढी छ। यी कारकहरूको अतिरिक्त पृथ्वीको सतहको मोटाइ र घनत्व जस्ता अन्य भूगर्भीय कारकहरूको कारणले गर्दा जिल्यान्डियालाई कहिलेकाहीँ पूर्ण महाद्वीप पनि मानिन्छ।

जिल्यान्डियालाई जलमग्न महाद्वीप, महाद्वीपीय टुक्रा वा सूक्ष्ममहाद्वीपको रूपमा विभिन्न रूपमा वर्णन गरिएको छ। सन् १९९५ मा ब्रुस लुयन्डिकले जिल्यान्डियाको नाम र अवधारणा प्रस्ताव गरी उपग्रह छविहरू मार्फत यसको आकार लगभग अस्ट्रेलिया आकारको जत्तिकै भएको देखाएको थियो। सन् २०२१ को एक अध्ययनले जिल्यान्डिया एक अर्ब वर्ष भन्दा बढी पुरानो भएको देखाउँदा यसको उमेरबारे भूगर्भविद्हरूले बनाएको पुरानो धारणा भन्दा यो दुई गुणा बढी थियो।

सन् २०२३ मा जिल्यान्डियाको नक्साङ्कन सम्पन्न भएको थियो। लगभग ४,९००,००० वर्ग किलोमिटरको कुल क्षेत्रफलको साथ जिल्यान्डिया सुक्ष्ममहाद्वीप र महाद्वीपीय टुक्राहरू भनिने कुनै पनि विशेषताहरू भएको स्थान भन्दा धेरै ठूलो छ। यदि जिल्यान्डियालाई सुक्ष्ममहाद्वीपको रूपमा वर्गीकृत गरियो भने यो विश्वको सबैभन्दा ठूलो सुक्ष्ममहाद्वीप बन्ने छ। यसले अर्को सबैभन्दा ठूलो सुक्ष्ममहाद्वीप माडागास्करको क्षेत्रफलभन्दा ६ गुणाले र अस्ट्रेलिया महाद्वीपको आधा भन्दा बढी क्षेत्रफल ओगटेको छ। जिल्यान्डियाको क्षेत्रफल विश्वको सबैभन्दा ठूलो अन्तर-महासागरीय ठूलो आग्नेय चट्टानी क्षेत्र, ओन्टोङ जाभा पठार (लगभग १,९००,००० वर्ग किलोमिटर) र विश्वको सबैभन्दा ठूलो टापु, ग्रिनल्यान्डको (२,१६६,०८६ वर्ग किलोमिटर) आकारभन्दा दुई गुणा बढी छ। जिल्यान्डिया विश्वको सबैभन्दा ठूलो प्रायद्वीप, अरब (३,२३७,५०० वर्ग किलोमिट) र भारतीय उपमहाद्वीप (४,३००,००० वर्ग किलोमिटर) भन्दा पनि ठूलो छ। यी कारकहरूको अतिरिक्त पृथ्वीको सतहको मोटाइ र घनत्व जस्ता अन्य भूगर्भीय कारकहरूको कारणहरूले गर्दा न्युजिल्यान्ड, न्यु क्यालेडोनिया र अस्ट्रेलियाका केही भूगर्भविद्हरूले जिल्यान्डिया सुक्ष्ममहाद्वीप वा महाद्वीपीय टुक्राको सट्टा महाद्वीपको रूपमा विचार गर्नुपर्ने सबै आवश्यकताहरू पूरा गर्दछ भन्ने निष्कर्ष निकालेका छन्। भूगर्भविद् निक मोर्टिमरको टिप्पणी अनुसार यदि जिल्यान्डिया समुद्रको सतह भन्दा तल नडुबेको भए यसलाई धेरै पहिले नै महाद्वीपको मान्यता दिइने थियो।

## जनसङ्ख्या 
सन् २०२४ को तथ्याङ्क अनुसार जिल्यान्डियाको कुल मानव जनसङख्या लगभग ५० लाख ४० हजार रहेको छ। जसमध्ये सबैभन्दा ठूलो सहर अकल्यान्डको जनसङ्ख्या लगभग १० लाख ७० हजार रहेको छ जुन महाद्वीपको कुल जनसङ्ख्याको लगभग एक तिहाइ जनसङ्ख्या हो।

*  – ५,११२,३००
*  (फ्रान्स) – २,६८,७६७
*  (अस्ट्रेलिया) – १,७४८
*  (अस्ट्रेलिया) – ३८२

## सन्दर्भ सामग्रीहरू 
श्रेणी:महादेशहरू
डोनाल्ड ट्रम्पको हत्या प्रयास

सन् २०२४ जुलाई १३ का दिन अमेरिकी पूर्व राष्ट्रपति डोनाल्ड ट्रम्प बटलर, पेन्सिलभेनिया पश्चिम मेरिडियनमा आयोजित एक चुनावी अभियानमा गोली प्रहारबाट घाइते भएका थिए। कानून प्रवर्तन र साक्षीहरूका अनुसार सन्दिग्ध आक्रमणकारीले सभा स्थल बाहिरको छतबाट एआर-१५-शैली अर्ध-स्वचालित राइफल प्रयोग गरेर गोली हानेको थियो। गुप्त सेवाको रक्षात्मक आक्रमण टोलीसँगको मुठभेठका क्रममा सन्दिग्ध आक्रमणकारीको मृत्यु भएको थियो। 

माथिल्लो दाहिने कानमा गोली लागेपछि ट्रम्पलाई गुप्त सेवाका आयुक्तहरूले तुरुन्तै घेरा हालेका थिए भने उनले गाडी भित्र प्रवेश पुग्नुअघि धेरै पटक हावामा आफ्नो मुठी उठाएका थिए। त्यसपछि उनलाई अस्पताल पठाइएको र स्थिर अवस्थामा रिहा गरिएपछि उनी विमान मार्फत न्यु जर्सी प्रस्थान गरेका थिए। सङ्घीय र स्थानीय अधिकारीहरूले संदिग्ध आक्रमणकारीको मृत्यु भएको र दुई जना सहभागीहरू गम्भीर घाइते भएको बताएका थिए।

सन् १९८१ मा तत्कालीन राष्ट्रपति रोनाल्ड रेगनमाथि गोली प्रहार गरी हत्याको प्रयासमा पूर्व वा वर्तमान अमेरिकी राष्ट्रपति वा राष्ट्रपति उम्मेद्वार घाइते भएको यो पहिलोपटक थियो।

## पृष्ठभूमि 
डोनाल्ड ट्रम्प सन् २०२४ को अमेरिकी राष्ट्रपतीय निर्वाचनमा रिपब्लिकन पार्टीका उम्मेदवार हुन्।

## प्रतिक्रियाहरू 
### डोनाल्ड ट्रम्प 
ट्रम्पले आफ्नै सामाजिक सञ्जाल ट्रुथ सोसलमा एक विज्ञप्ति जारी गर्दै सुरक्षित भएको पुष्टि गर्दै आफ्नो अनुभव सुनाएका थिए। उनले कानून प्रवर्तन कर्मचारी र गुप्त सेवालाई धन्यवाद दिँदै मारिएका र घाइते भएका मानिसहरूका परिवारप्रति समवेदना प्रकट गरेका थिए।

### आन्तरिक 
अङ्गुठाकार|अमेरिकी राष्ट्रपति जो बाइडेनले यस घटनामा टिप्पणी गर्दै
गोलीकाण्डपछि संयुक्त राज्य अमेरिकाका राष्ट्रपति जो बाइडेन हिंसालाई "... हामी यस्तो हुन सक्दैनौँ... सबैले यसको निन्दा गर्नुपर्छ" भनेर एक बयान जारी गरेका थिए। ट्रम्प सुरक्षित भएको सुनेर उनी आभारी बताएका थिए।

पूर्व राष्ट्रपति जर्ज डब्लु बुसले गोली प्रहारलाई "कायरतापूर्ण" भनेका थिए र गुप्त सेवाको प्रतिक्रियाको प्रशंसा गरेका थिए। पूर्व राष्ट्रपति बाराक ओबामा र बिल क्लिन्टन र पूर्व विदेशमन्त्री हिलारी क्लिन्टनले पनि आक्रमणको निन्दा गर्दै ट्रम्पको शीघ्र स्वास्थ्य लाभको कामना गरेका थिए।

### अन्तर्राष्ट्रिय 
विभिन्न देशका राष्ट्रप्रमुख तथा सरकार प्रमुखहरूका साथै अन्तर्राष्ट्रिय सङ्गठनहरूले ट्रम्पमाथि गरिएको गोली प्रहारको निन्दा गरी ट्रम्पलाई शुभकामना व्यक्त गरेका थिए।

क्यानडाका प्रधानमन्त्री जस्टिन ट्रुडो र अर्जेन्टिनी राष्ट्रपति जेभियर मिले लगायत थुप्रै राजनीतिक नेताहरूले यस गोलीबारीको निन्दा गरेका थिए।
## यो पनि हेर्नुहोस्
* ट्रम्प इन्टरनेसनल गल्फ क्लबमा हत्या प्रयास

## सन्दर्भ सामग्रीहरू
श्रेणी:डोनाल्ड ट्रम्प
भानुभक्त आचार्य राजमार्ग

'**राष्ट्रिय राजमार्ग २५**' (*डुम्रे-बेशिशहर-चामे*) वा भानुभक्त आचार्य राजमार्ग गण्डकी प्रदेश मा अवस्थित नेपालको राष्ट्रिय राजमार्ग हो।  राजमार्गको कुल लम्बाइ  छ।  राजमार्ग गण्डकी प्रदेशका तीन जिल्ला हुँदै जान्छ;  तनहुँ जिल्ला, लमजुङ जिल्ला र मनाङ जिल्ला 
## सन्दर्भ सामग्रीहरू
## यो पनि हेर्नुहोस्
*SRN 2017/18
*Map of National Highways of Nepal

श्रेणी:नेपालका राजमार्गहरू
पहिलो ओली मन्त्रिपरिषद्

२०७२ असोज २९ मा, नेपालको संविधान २०७२ को घोषणा पछि, र सुशील कोइरालाले नेपालको प्रधानमन्त्रीपदबाट राजीनामा दिएपछि, खड्गप्रसाद ओली नेपालको नयाँ प्रधानमन्त्रीको रूपमा निर्वाचित भएका थिए। ओलीको उम्मेदवारीलाई एकीकृत नेपाल कम्युनिष्ट पार्टी (माओवादी), राष्ट्रिय प्रजातन्त्र पार्टी नेपाल र नेपाली संसद्मा प्रतिनिधित्व गर्ने केही साना दलले समर्थन गरेका थिए। सपथ लिएपछि खड्गप्रसाद ओलीले आफ्नो निर्वाचनलाई समर्थन गर्ने दलहरूसँग मिलेर नयाँ सरकार गठन गरेका थिए। 
## मन्त्रीहरू 
## सन्दर्भ सामग्रीहरू 
श्रेणी:नेपाल सरकार
श्रेणी:नेपालका मन्त्रिपरिषद्हरू
चौथो ओली मन्त्रिपरिषद्

**चौथो ओली मन्त्रिपरिषद्** राष्ट्रपति रामचन्द्र पौडेलद्वारा केपी शर्मा ओलीले नयाँ प्रधानमन्त्रीका रूपमा सपथ लिएपछि ३१ असार २०८१ मा गठन भएको नेपालको एक मन्त्रिपरिषद् हो।गत असार २८ गते संसद्मा विश्वासको मत प्राप्त गर्न असफल भएपछि पुष्पकमल दाहाल 'प्रचण्ड' नेतृत्वको सरकार अपदस्थ भएपछि ओली संविधानको धारा ७६ को उपधारा (२) बमोजिम नेपालको प्रधानमन्त्रीमा नियुक्त भएका थिए। २४ भदौ २०८२ मा देशव्यापी रूपमा चलेको जेनजी आन्दोलन पछि यो मन्त्रिपरिषद् विघटन भएको थियो।

## मन्त्रीहरू 
## दलगत रूपमा 
## सन्दर्भ सामग्रीहरू 
श्रेणी:नेपालका मन्त्रिपरिषद्हरू
प्रदीप यादव

**प्रदीप यादव** एक नेपाली राजनीतिज्ञ हुन् र सन् २०१७ देखि नेपालको सङ्घीय संसदका सदस्य हुन्। हाल उनी स्वास्थ्य तथा जनसङ्ख्या मन्त्रीको जिम्मेवारीमा छन्। जनता समाजवादी पार्टीका उपमहासचिव समेत रहेका यादवले पूर्व वन तथा वातावरणमन्त्रीको जिम्मेवारी समेत सम्हालिसकेका छन्।

## सन्दर्भ सामग्रीहरू
श्रेणी:जीवित मानिसहरू
श्रेणी:नेपालका सांसदहरू २०७४–२०७९
श्रेणी:सन् १९७५ मा जन्म
श्रेणी:नेपालका स्वास्थ्य मन्त्रीहरू
सुशील कोइराला मन्त्रिपरिषद्

संविधान सभा निर्वाचन २०७०पछि २०७० फागुन १३ मा, नेपाली काङ्ग्रेस सभापति सुशील कोइरालाको नेतृत्वमा र नेपाल कम्युनिस्ट पार्टी (एकीकृत मार्क्सवादी-लेनिनवादी)द्वारा समर्थित दोस्रो संविधान सभाबाट सरकार गठन गरेको थियो। मन्त्रिपरिषद्मा नेपाली काङ्ग्रेसका ११, नेपाल कम्युनिस्ट पार्टी (एकीकृत मार्क्सवादी–लेनिनवादी)का ११, राष्ट्रिय प्रजातन्त्र पार्टीका दुई गरि सदस्यीय मन्त्रिपरिषद् गठन गरेका थिए।

## मन्त्रिपरिषद् 
## सन्दर्भ सामग्रीहरू 
श्रेणी:नेपाल सरकार
श्रेणी:नेपालका मन्त्रिपरिषद्हरू
झलनाथ खनाल मन्त्रिपरिषद्

२०६७ माघ २३ मा, नेपाल कम्युनिस्ट पार्टी (एमाले)का झलनाथ खनाल नेपालको नयाँ प्रधानमन्त्रीमा निर्वाचित भएका थिए। यस भन्दा अगाडी उनका पूर्ववर्ती माधवकुमार नेपालले सरकार प्रमुखको पदबाट राजीनामा दिएका थिए। माओवादी र एमाले गरि दुई मुख्य गठबन्धन पार्टीहरू मन्त्रिपरिषद् गठन गर्न सहमत भएका थिए। नेपाल कम्युनिस्ट पार्टी (माओवादी)को माग अनुसार, पार्टीले गृह मन्त्रालयको प्राप्त गरेको थियो, जसलाई विपक्षी दल नेपाली काङ्ग्रेसले आलोचना गरेको थियो।

## मन्त्रीहरू 
## सन्दर्भ सामग्रीहरू 
श्रेणी:नेपाल सरकार
श्रेणी:नेपालका मन्त्रिपरिषद्हरू
जोकाही

जोकाही नेपालको सुदुरपश्चिम प्रदेश कैलाली जिल्लाको बर्दगोरिया गाउँपालिका वार्ड नं ६ अन्तर्गत पर्ने एउटा सानो गाउँ हो।

एकसय जति घरधुरी रहेको यस गाउँको दक्षिणमा जोशीपुर गाउँपालिका रतनपुर गाउँ, त्यसैगरी पूर्वमा पकरिया गाउँ, पश्चिममा काँडा खोला र घोडाघोडी नगरपालिका वार्ड नं ३ स्थित श्री रामजानकी सामुदायिक वन पर्छ । उत्तरमा बर्दगोरिया, ६ सुगरखाल टोल पर्ने गर्दछ ।
अङ्गुठाकार|214x214पिक्सेल|जोकाही खोप केन्द्र

यहाँ भूगोल तराई क्षेत्रमा रहेकोले समथर रहेको छ । यहाँ मुख्यतः थारु जातजातिको बाहुल्यता रहेको पाइन्छ । यहाँका व्यक्तिहरूले खासगरी कृषि , पशुपालन पेशामा आबद्ध रहेका छन । यस क्षेत्रमा उत्पादन हुने मुख्य अन्न धान, गहुँ, मकै, तोरी र मसुरो रहेकोछ भने फलफूलमा आँप, अम्बा, लिची, अनार, केरा रहेको छ ।
संवैधानिक संस्था

**संवैधानिक संस्था**, **संवैधानिक निकाय, संवैधानिक आयोग** वा **संवैधानिक अङ्ग** संविधानद्वारा सिर्जना गरिएको सरकारी संस्था हो। यी संस्थाहरूले आफ्नो शक्ति, कर्तव्य र जिम्मेवारीहरू सिधै संविधानबाट प्राप्त गर्दछन्, जुन अन्य कानुनको तुलनामा व्यवस्थापिकाद्वारा संशोधन गर्न गाह्रो छ, तिनीहरूको स्थिति कानूनले सिर्जना गरेका संस्थाहरूभन्दा बढी स्थिर र स्वतन्त्र छ। त्यस्ता निकाय वा अङ्गहरूको काम, कर्तव्य, अधिकार तथा त्यस्का पदाधिकारीहरूको योग्यता, सङ्ख्या, पदावधि, पदबाट मुक्त हुने अवस्था, सेवा, सुविधा एवं पारिश्रमिक आदिहरूको स्पष्ट किटान संविधानमा नै उल्लेख गरिएको हुन्छ। सत्तारूढ दलहरूले शक्तिको दुरुपयोग गरि शासन पद्धतिलाई भ्रष्ट बनाउने, निरङ्कुश, विकृति तथा अन्य शक्तिको दुरुपयोग गरि आफ्नो स्वार्थलाई पूरा गर्ने दुस्साहसलाई वन्देज गरि आमजनताको भलो हुने कार्यमा संलग्न गराउन र सुशासन कायम राख्न मद्दत गर्न यस्ता निकाय वा अङ्गहरूको प्रमुख भुमिका रहन्छ। 

सरकारभित्रका संवैधानिक संस्थाहरूको भूमिकाले प्रत्येक संविधानको राष्ट्रिय सन्दर्भ र पहिचान झल्काउँछ। उदाहरण को लागी, जर्मन संविधान अनुसार, जर्मन संघीय सरकारमा केवल पाँच संस्थाहरु लाई संवैधानिक संस्था() को रूपमा मानिन्छ, जसले शक्तिको पृथकीकरण को लागी शास्त्रीय  संरचनाको प्रतिबिम्बित गर्दछ; यी पाँच संस्थाहरू हुन्: जर्मन विधायिकाको 'बुन्देस्रात' र 'बुन्देस्त्याग', जर्मन कार्यपालिकाको राष्ट्रपति र मन्त्रिपरिषद्, र जर्मन न्यायपालिकाको संघीय संवैधानिक अदालत
## सन्दर्भ सामग्रीहरू
## यो पनि हेर्नुहोस्
* शक्ति पृथकीकरण
* स्वतन्त्र एजेन्सी

श्रेणी:संविधान
माधवकुमार नेपाल मन्त्रिपरिषद्

२०६६ जेठ ९ का दिन तत्कालीन प्रधानमन्त्री पुष्पकमल दाहाल 'प्रचण्ड'ले नेपाली सेनाका प्रधानसेनापति रूक्माङ्गद कटवाललाई बर्खास्त गर्ने मन्त्रिपरिषद्को निर्णयलाई राष्ट्रपति रामवरण यादवले उल्ट्याएपछि सरकार प्रमुखपदबाट राजीनामा दिएका थिए र माधवकुमार नेपाल नयाँ प्रधानमन्त्रीमा निर्वाचित भएका थिए। पहिलो संविधान सभामा प्रतिनिधित्व गर्ने २५ दलहरूमध्ये करिब २० दलले माधवकुमार नेपालको पक्षमा मतदान गरेका थिए। नेपालले निर्वाचनको तीन दिन पछि, नयाँ प्रधानमन्त्रीको रूपमा शपथ लिँदै आफ्नो मन्त्रिपरिषद् गठन गरेका थिए। लगभग तीन हप्ताको वार्तापछि २०६६ असार ३ मा मन्त्रिपरिषद्लाई अन्तिम रूप दिइएको थियो।

## मन्त्रिपरिषद् 
## सन्दर्भ सामग्रीहरू 
श्रेणी:नेपाल सरकार
श्रेणी:नेपालका मन्त्रिपरिषद्हरू
जनता समाजवादी पार्टी

**जनता समाजवादी पार्टी** नेपालको छैटौँ ठूलो राजनीतिक दल हो। २०८१ वैशाख २३ गते, जनता समाजवादी पार्टी, नेपाल विभाजन भई यस पार्टीको गठन भएको थियो। पार्टीको गठन सङ्घीय परिषद्का अध्यक्ष अशोक राईको नेतृत्वमा जनता समाजवादी-नेपालका बहुमत सङ्घीय सांसदहरूको समर्थनमा भएको थियो।

तल्लो सदन प्रतिनिधि सभामा २७५ मध्ये ७ सिट रहेको यो पार्टी नेपालको सङ्घीय संसदको छैटौँ ठूलो राजनीतिक दल हो।

## विचारधारा 
पार्टीले पहिचानमा आधारित सङ्घीयता र समावेशी संसद्को वकालत गर्दछ। दलले प्रादेशिक र स्थानीय सरकारहरूलाई थप शक्तिको प्रत्याभूति दिने अधिक विकेन्द्रीकृत सरकारी संरचनालाई पनि समर्थन गर्दछ। पार्टीले विभिन्न पहिचान सम्बन्धि आन्दोलनका सहमति कार्यान्वयन गर्न चाहेको छ। 

## इतिहास 
### गठन 
सांसद, विधायक र केन्द्रीय नेताहरूको एक समूहले पार्टी अध्यक्ष उपेन्द्र यादवलाई अधिनायकवादी र नेपालको सत्तारुढ सरकारको स्वार्थ विपरीत गएको आरोप लगाएपछि उपेन्द्र यादवको पार्टी, जनता समाजवादी पार्टी, नेपालमा विभाजन भएको थियो र यससँगै पार्टीको गठन भएको थियो।

सो समूहले २०८१ वैशाख २३ गते निर्वाचन आयोगमा दल विभाजनका लागि निवेदन दिएको थियो जसमा सांसद अशोक राई, नवलकिशोर साह सुडी, हसिना खान, रञ्जुकुमारी झा, प्रदीप यादव, वीरेन्द्रप्रसाद महतो र सुशीला श्रेष्ठ थिए। पार्टीले २०८१ वैशाख २४ मा निर्वाचन आयोगबाट मान्यता प्राप्त गरेको थियो। ==

## सन्दर्भ सामग्रीहरू
श्रेणी:नेपालका राजनीतिक दलहरू
भरतपुर बाइपास रोड

**स०३७** वा **भरतपुर बाइपास रोड** () भरतपुर महानगर भरी चल्ने प्रमुख फिडर सडक हो। सुरु भएको दुई वर्ष बितिसक्दा पनि आपतरीदेखि भरतपुरको केन्द्रीय बस टर्मिनल जोड्ने ४ दशमलव ४९ किलोमिटर बाइपास सडक विस्तारको काम पूरा हुन सकेको छैन । १५ महिनाभित्र सम्पन्न गर्ने समयसीमामा आयोजना सुरु भएको थियो ।  बाइपास रोड नारायणगढको छेउमा छ र नारायणी अञ्चल, मध्य क्षेत्र, नेपालमा अवस्थित छ। बाइपास रोडको लम्बाइ ४.५ किलोमिटर छ। यो बाइपास सडकले भरतपुर महानगरपालिकाको ट्राफिक व्यवस्थापन गर्न मद्दत गर्नेछ । चार लेनको राष्ट्रिय साहायक राजमार्गको सडक पूर्ण कालो गरिनेछ ।  भरतपुर बाइपास रोडको राजमार्ग कोड  हो।

## यो पनि हेर्नुहोस्
* कान्ति राजपथ
* वीरगन्ज बाइपास रोड
* हेटौँडा बाइपास रोड
* रत्नकुमार बान्तवा राजमार्ग
* भरतपुर महानगरीय चक्रपथ

## सन्दर्भ सामग्रीहरू
श्रेणी:नेपालका राजमार्गहरू

## बाह्य लिङ्कहरू
भूमहि–परासी सडक

**भूमही–परासी** (**राष्ट्रिय राजमार्ग ४६**) नेपालको एक राष्ट्रिय राजमार्ग हो यो राजमार्ग नेपालको लुम्बिनी प्रदेशको नवपरासी पश्चिममा अवस्थित छ। यस सडकको कुल लम्बाई मात्र  रहेको छ।  परासी-भूमही सडक लुम्बिनी प्रदेशको मुख्य औद्योगिक करिडोर मध्ये एक हो. यो नेपालको सबैभन्दा छोटो राजमार्ग हो।

## सन्दर्भहरू
## बाह्य लिङ्कहरू
*Map of National Highways of Nepal
*SNH-2021/22

श्रेणी:नेपालका राजमार्गहरू
टङ्कप्रसाद आचार्य मन्त्रिपरिषद्

२०१२ फागुन १५ का दिन राजा महेन्द्रले टङ्कप्रसाद आचार्यलाई प्रधानमन्त्री नियुक्त गरेपछि सरकार गठन भएको थियो। २०१३ माघ २३ मा थप उपमन्त्रीहरू थप्नका लागि मन्त्रिपरिषद् विस्तार गरिएको थियो।

२०१४ साउन ११ का दिन राजालाई आफूले सोही वर्षमा निर्धारित निर्वाचन गर्न नसक्ने जानकारी गराएपछि आचार्यले राजीनामा दिएका थिए र सोही दिन कुँवर इन्द्रजीत सिंहलाई नियुक्त गरेका थिए। 

## मन्त्रीहरू 
### २०१२ माघ १३–२०१३ माघ २३ 
### २०१३ माघ २३–२०१४ साउन ११ 
## सन्दर्भ सामग्रीहरू 
श्रेणी:नेपाल सरकार
श्रेणी:नेपालका मन्त्रिपरिषद्हरू
पहिलो प्रचण्ड मन्त्रिपरिषद्

२०६४ चैत २८ मा भएको नेपालको संविधान सभाको निर्वाचनपछि नेपाल कम्युनिस्ट पार्टी (माओवादी केन्द्र)ले पुष्पकमल दाहालको नेतृत्वमा पहिलो नेपाली संविधान सभाबाट सरकार गठन गरेको थियो र नेपाल कम्युनिस्ट पार्टी (एकीकृत मार्क्सवादी-लेनिनवादी), मधेशी जनअधिकार फोरम, नेपाल, सद्भावना पार्टी, जनमोर्चा नेपाल र नेपाल कम्युनिस्ट पार्टी (संयुक्त)को समर्थन प्राप्त थियो।

## मन्त्रिपरिषद् 
## सन्दर्भ सामग्रीहरू 
श्रेणी:नेपाल सरकार
श्रेणी:नेपालका मन्त्रिपरिषद्हरू
कुँवर इन्द्रजीत सिंह मन्त्रिपरिषद्

२०१४ साउन ११ मा राजा महेन्द्रले प्रधानमन्त्रीमा नियुक्त गरेपछि कुँवर इन्द्रजीत सिंहले सरकार गठन गरेका थिए। उनले सोही दिन राजीनामा दिएका टङ्कप्रसाद आचार्यको स्थान लिएका थिए।

२०१५ जेठ २ मा राजा महेन्द्रले मन्त्रिपरिषद् विघटन गरेका थिए।

## मन्त्रिपरिषद् 
## सन्दर्भ सामग्रीहरू 
श्रेणी:नेपाल सरकार
श्रेणी:नेपालका मन्त्रिपरिषद्हरू
सुवर्ण शमशेर राणा मन्त्रिपरिषद्

राजा महेन्द्रले कुँवर इन्द्रजीत सिंह नेतृत्वको मन्त्रिपरिषद् विघटन गरेपछि २०१५ जेठ २ गते नेपाली काङ्ग्रेसका सुवर्ण शमशेर राणा नेपालको प्रधानमन्त्रीमा नियुक्त भएका थिए।

विश्वेश्वरप्रसाद कोइरालाको निर्वाचित सरकारका लागि मार्ग प्रशस्त गर्न २०१६ जेठ १३ मा मन्त्रिपरिषद् विघटन गरिएको थियो।

## मन्त्रीहरू 
## सन्दर्भ सामग्रीहरू 
श्रेणी:नेपाल सरकार
श्रेणी:नेपालका मन्त्रिपरिषद्हरू
विश्वेश्वरप्रसाद कोइराला मन्त्रिपरिषद्

**विश्वेश्वरप्रसाद कोइराला**ले २०१६ जेठ १३ मा नेपालको पहिलो निर्वाचित सरकार गठन गरेका थिए। सात सालको क्रान्ति पछि सुवर्ण शमशेर राणाको नेतृत्वमा अन्तरिम सरकारले २०१५ फागुन ७ र २०१५ चैत २१ मा दुई चरणमा गरि आम निर्वाचन २०१५ सम्पन्न गरेको थियो। यस भन्दा अगाडि धेरै सङ्क्रमणकालीन सरकारहरूले देशमा पहिलो आम निर्वाचन गर्न सकेका थिएनन्। नेपालको पहिलो प्रतिनिधि सभामा नेपाली काङ्ग्रेसले बहुमत प्राप्त गर्न सफल भएको थियो र विश्वेश्वरप्रसाद कोइराला २०१६ वैशाख २१ गते नेपाली काङ्ग्रेसको संसदीय दलको नेतामा निर्वाचित भएका थिए। २०१६ जेठ २ का दिन राजा महेन्द्रले कोइरालालाई सरकार गठनका लागि आमन्त्रण गरेका थिए र २०१६ जेठ १३ मा मन्त्रिपरिषद् गठन भएको थियो। २०१६ असार १६ त्यसको एक महिनापछि मन्त्रिपरिषद् पुनर्गठन गरिएको थियो। 

२०१७ पुष १ का दिन राजा महेन्द्रको 'कू' को परिणामस्वरुप कोइराला र सम्पूर्ण सन्त्रिपरिषद्का सदस्यहरूलाई गिरफ्तार गरिँदै संसद् विघटन गरिएको थियो।
बाट शपथ ग्रहण गर्दै]]

## मन्त्रीहरू 
### २०१६ जेठ–असार 
### २०१६ असार–२०१७ पुष १ 
## सन्दर्भ सामग्रीहरू 
श्रेणी:नेपाल सरकार
श्रेणी:नेपालका मन्त्रिपरिषद्हरू
सम्झना खड्का

**सम्झाना खड्का** नेपाल महिला राष्ट्रिय क्रिकेट टोलीकी दायाँ हाते मुङ्ग्रे हुन्।

## अन्तर्राष्ट्रिय करियर 
२०८० जेठमा, उनलाई मलेसिया भ्रमणका लागि नेपालको टोलीमा नाम दिइएको थियो जहाँ उनले अन्तर्राष्ट्रिय क्रिकेटमा पदार्पण गरेकी थिइन्।

२०८१ श्रावणमा, उनले २०२४ महिला बिश-२०से एसिया कप अन्तर्गत संयुक्त अरब इमिरेट्स विरुद्ध ७२ * दाैडको योगदानका साथ खेल जिताएकी थिइन् र महिला एसिया कपमा अर्धशतक बनाउने नेपाल महिला राष्ट्रिय क्रिकेट टोलीको पहिलो मुङ्ग्रे पनि बनेकी थिइन्।
श्रेणी:जीवित मानिसहरू
श्रेणी:सन् १९९९ मा जन्म
पहिलो कीर्तीनिधि विष्ट मन्त्रिपरिषद्

राजा महेन्द्र वीरविक्रम शाहद्वारा प्रधानमन्त्रीमा नियुक्त भएपछि कीर्तीनिधि विष्टले २०२५ चैत १९ मा सरकार गठन गरेका थिए।

## मन्त्रिपरिषद् 
## सन्दर्भ सामग्रीहरू 
श्रेणी:नेपाल सरकार
श्रेणी:नेपालका मन्त्रिपरिषद्हरू
सन् २०२४ को बङ्गलादेश कोटा सुधार आन्दोलन

**सन् २०२४ को बङ्गलादेश कोटा सुधार आन्दोलन** बङ्गलादेशमा सबै प्रकारका सरकारी जागीरहरूमा कोटाको आधारमा गरिने भर्नाको वर्तमान प्रणालीमा सुधारको माग गर्दै थालिएको एक आन्दोलन हो। सन् २०२४ जुन ५ मा बङ्गलादेशको सर्वोच्च अदालतले महिलाका लागि १०, स्वतन्त्रता सेनानीका लागि ३० र जिल्लाका लागि १० प्रतिशतको कोटा खारेज गर्ने गरी जारी गरेको परिपत्रलाई गैरकानुनी ठहर गरेपछि विरोध प्रदर्शन सुरु हुँदा आन्दोलन चर्चामा आएको थियो। यो परिपत्र सन् २०१८ को बङ्गलादेश कोटा सुधार आन्दोलनको पृष्ठभूमिमा जारी गरिएको थियो।

अदालतको निर्णय पश्चात् यस निर्णयको विरुद्ध अनलाइन सक्रियता सुरु हुन थालेपछि अनलाइन मार्फत मानिसहरूले सन् २०१८ को जस्तै आन्दोलन थाल्न आह्वान गरेका थिए। जुन महिनाको सुरुवातमा मुख्य रूपमा राजधानी ढाकामा विरोध प्रदर्शन गरिएतापनि ईद-उल-अजहा र गर्मी विदाका प्रदर्शनलाई स्थगित गरिएको थियो। गर्मी विदा पश्चात् १ जुलाईबाट शान्तिपूर्ण प्रदर्शन पुनः थालिएको थियो। सरकारी विश्वविद्यालयका शिक्षकहरूले नयाँ निवृत्तभरण योजनाको विरोधमा हडताल गरेका थिए भने सोही दिनको कार्यक्रम पश्चात् विश्वविद्यालयहरूलाई अनिश्चितकालका लागि बन्द गराइएको थियो।

सुरुमा सभा र र्‍यालिमै आन्दोलन स्थिर रहेतापनि जुलाई १४ मा प्रधानमन्त्री शेख हसिनाले एक भाषणमा कोटा सुधारका प्रदर्शनकारीहरूलाई "राजाकारका नातिनातिनाहरू" को रूपमा वर्णन गरेकी थिइन्। प्रधानमन्त्रीको अभिव्यक्तिप्रति प्रतिक्रिया जनाउँदै आन्दोलनरत विद्यार्थीले प्रधानमन्त्रीको भाषणको खिल्ली उडाउँदै *तपाईं को हो? म को हो? राजाकार, राजाकार; यो कसलाई भनिएको हो? कसलाई भनिएको हो? निरङ्कुशता, निरङ्कुशता र अधिकार खोज्न जाँदा म स्वयं आज राजाकर बने* भनेर नारा लगाएका थिए। त्यसको अर्को दिन अर्थात् १५ जुलाईमा अवामी लिग र सरकारका विभिन्न अधिकारी र मन्त्रीहरूले प्रदर्शनकारी विद्यार्थीहरूलाई 'स्वतन्त्रता युद्धको भावना' नष्ट गरेको गम्भीर आरोप लगाएका थिए।  सोही दिन सत्तारुढ अवामी लिगको विद्यार्थी सङ्गठन छात्र लिगको नेतृत्वमा देशका विभिन्न भागमा विद्यार्थी र प्रदर्शनकारीमाथि रड, लाठी, हकी स्टिक, चक्कु र बन्दुकले आक्रमण गरिएको थियो। सोही क्रममा प्रहरीले लाठी र रबरको गोलीले पनि आक्रमण गरेको थियो। प्रदर्शनकारीले उनीहरूमाथि इँट्टा प्रहार गर्नुका साथै दुई पक्षबीच झडप समेत भएको थियो। हजारौँ विद्यार्थी र प्रदर्शनकारीहरू घाइते हुँदा १०० भन्दा बढीको मृत्यु भएको थियो।
## नेपालमा
नेपालमा अखिल नेपाल राष्ट्रिय स्वतन्त्र विद्यार्थी युनियनले जुलाई २० मा बंगलादेशमा भएको कोटा सुधार आन्दोलनप्रति ऐक्यबद्धता जनाउँदै विद्यार्थी हत्याको विरोधमा र्‍याली निकालेको छ ।

## सन्दर्भ सामग्रीहरू
लमिन यमाल

**लामिन यामल नसराउइ इबाना**' (जन्म १३ जुलाई २००७) एक स्पेनी व्यवसायी फुटबल खेलाडी हुन्, जसले ला लिगा क्लब बार्सिलोना र स्पेन राष्ट्रिय टोलीबाट दायाँ विङ्गर खेल्छन्।  उनलाई विश्वका उत्कृष्ट युवा प्रतिभाहरू मध्ये एक मानिन्छ।

## उपाधिहरू
**बार्सिलोना**
*ला लिगा: २०२२-२३

**स्पेन**
*युइएफए युरोपेली च्याम्पियनसिप: २०२४

## सन्दर्भ सामाग्रीहरू
श्रेणी:स्पेनका फुटबल खेलाडीहरू
श्रेणी:जीवित मानिसहरू
श्रेणी:स्पेनका अन्तर्राष्ट्रिय फुटबल खेलाडीहरू
श्रेणी:ला लिगा खेलाडीहरू
श्रेणी:एफसी बार्सिलोनाका खेलाडीहरू
जाफना

**जाफना** श्रीलङ्काको उत्तरी प्रदेशको राजधानी हो। यो जाफना जिल्लाको प्रशासनिक मुख्यालय हो जुन सोही नामको प्रायद्वीपमा अवस्थित छ। सन् २०१२ मा ८८,१३८ जनसङ्ख्या भएको जाफना श्रीलङ्काको १२औँ सबैभन्दा बढी जनसङ्ख्या भएको सहर हो। जाफना कन्दरोदाइबाट लगभग छ माइल (९.७ किलोमिटर) टाढा छ जुन शास्त्रीय पुरातनतादेखि जाफना प्रायद्वीपमा बजार स्थानको रूपमा सेवा गर्दथ्यो। जाफनाको उपनगर नल्लूरले चार शताब्दी लामो मध्ययुगीन तमिल जाफना साम्राज्यको राजधानीको रूपमा सेवा गरेको थियो।

श्रीलङ्काको गृहयुद्ध पहिले, यो श्रीलङ्काको दोस्रो सबैभन्दा बढी जनसङ्ख्या भएको सहर थियो। सन् १९८० को दशकको विद्रोही विद्रोहले व्यापक क्षति, जनसङ्ख्याको केही भागको निष्कासन र सैन्य नियन्त्रणको नेतृत्व गऱ्यो। सन् सन् २००९ मा गृहयुद्धको अन्त्य भएदेखि नै शरणार्थी र आन्तरिक रूपमा विस्थापित मानिसहरू घर फर्कन थाले, जबकि सरकारी र निजी क्षेत्रको पुनर्निर्माण हुन थाल्यो।

## इतिहास 
जाफना र वरपरको क्षेत्र नागानाडुको प्रमुख राज्यको हिस्सा थियो जुन ५औँ शताब्दी ईस्वीमा तमिल महाकाव्य मनिमेकलाई र पाली इतिहास महावंशमा आदिवासी नागा मानिसहरूले बसोबास गरेको थियो, जसलाई श्रीलङ्काको प्रारम्भिक जनजातिहरू मध्ये एक मानिन्छ। विद्वानहरूका अनुसार उनीहरू ९औँ शताब्दी वा त्यसभन्दा अघिसम्म तमिल भाषा र संस्कृतिमा पूर्ण रूपमा आत्मसात भएका थिए।

मध्ययुगीन समयमा, आर्यचक्रवर्ती राज्य १३औँ शताब्दीमा दक्षिण भारतमा पाण्ड्य साम्राज्यको सहयोगीको रूपमा अस्तित्वमा आएको थियो।  जब पाण्ड्य साम्राज्य मुस्लिम आक्रमणका कारण कमजोर भयो, क्रमिक आर्यचक्रवर्ती शासकहरूले जाफना राज्यलाई स्वतन्त्र र श्रीलङ्कामा गणना गर्न क्षेत्रीय शक्ति बनाए। जाफ्नाको उपनगर नल्लुरले राज्यको राजधानीको रूपमा सेवा गर्‍यो।

## भूगोल 
सहर यसको पश्चिम र दक्षिणमा जाफना लगुन, उत्तरमा कोक्कुविल र थिरुनेलवेली र पूर्वमा नल्लुरले घेरिएको छ। जाफना प्रायद्वीप चूनको ढुङ्गाबाट बनेको छ किनकि यो मायोसिन अवधिमा समुद्रमुनि डुबेको थियो। चुनढुङ्गा खैरो, पहेँलो र सेतो छिद्रपूर्ण प्रकारको हुन्छ। सम्पूर्ण भूभाग प्रायजसो समतल छ र भू-भाग तटहरूतर्फ अलिक माथि ढल्केको छ।

## जनसाङ्ख्यिकी 
ऐतिहासिक रूपमा जाफनाका बासिन्दाहरू तमिल, मुर्स (मुस्लिम), युरोपेली र यूरेशियन बर्गरहरू थिए। समय बित्दै जाँदा तमिल र मूर्सको बाहुल्यता र युरोपेली र बर्गरहरू आत्मसात वा टाढा सर्दै जाँदा संरचना परिवर्तन भयो। युरोपेलीहरू र मूल निवासीहरू सहरको अलग-अलग भागहरूमा बस्थे। १९०० पछि जनसङ्ख्या बढ्यो र दक्षिणबाट सिंहलीहरू पनि जाफनामा बसोबास गरे। गृहयुद्ध अघि जाफनामा मूर्स, सिंहली, भारतीय तमिल र अन्य जातीय समूहहरू बसोबास गर्थे।

## सन्दर्भ सामग्रीहरू
श्रेणी:श्रीलङ्काका सहरहरू
प्रोग्रामिज

**प्रोग्रामिज** एक लोकप्रिय अनलाइन शिक्षण प्लेटफर्म हो जसले विश्वभरका विद्यार्थीहरूलाई प्रोग्रामिङको शिक्षा प्रदान गर्दछ। यो प्लेटफर्म नेपाली युवाहरू द्वारा विकसित गरिएको हो र नेपालबाट सञ्चालन भइरहेको छ। 

## इतिहास 
प्रोग्रामिजको सुरुवात २०११ मा रञ्जित भट्टले गरेका थिए। रञ्जित भट्ट, अश्विन श्रेष्ठ र पुनित जाजोदिया, तीन जना सहसंस्थापकहरूले मिलेर यो प्लेटफर्म निर्माण गरे। सुरुमा रञ्जित भट्टले 'सेल्फ ट्युटोरियल' नामक वेबसाइट सञ्चालन गर्दै थिए र पछि प्रोग्रामिज डटकमलाई परेवा ल्याब्स प्रालिमा गाभे। 

## सुविधाहरू 
* **कोर्स**: प्रोग्रामिजले C, Python, C++, Java लगायतका प्रोग्रामिङ भाषामा विभिन्न कोर्सहरू प्रदान गर्छ।
* **मोबाइल एप्लिकेसन**: 'Learn Python', 'Learn C Programming', 'Learn C++', र 'Learn Java' नामक एप्लिकेसनहरू विकास गरिएको छ जसले प्रयोगकर्ताहरूलाई मोबाइलमा पनि प्रोग्रामिङ सिक्न मद्दत गर्दछ।
* **कोडिङ टूल**: अनलाइन कोड कम्पाइलर जसले प्रयोगकर्तालाई वेब र मोबाइलमा कोडिङ अभ्यास गर्न अनुमति दिन्छ।
* **परीक्षण**: प्रयोगकर्ताहरूलाई क्विज र च्यालेन्ज मार्फत प्रोग्रामिङ अभ्यासको मापन गर्न मद्दत गर्दछ।

## लोकप्रियता 
प्रोग्रामिजले २०२३ मा मासिक १० लाख प्रयोगकर्ताले भिजिट गरेको जानकारी दिएको छ। यसको वेबसाइटलाई २७ करोड ५० लाख भन्दा बढी युनिक भिजिटरहरूले हेरेका छन्। प्रोग्रामिजको सबैभन्दा ठूलो प्रयोगकर्ता आधार भारतमा रहेको छ, त्यसपछि अमेरिका, बङ्ग्लादेश, टर्की र क्यानडामा पनि यसको प्रयोगकर्ता छन्।

## बाह्य कडीहरू
* प्रोग्रामिज वेबसाइट
* गुगल प्ले स्टोर

## सन्दर्भ सामग्रीहरू